### Resumé

Udvalget har bedt forvaltningen komme med et temaoplæg om parkering. På mødet præsenteres en status på parkering i Vejle og nugældende strategier på området. Der lægges desuden op til en politisk drøftelse af, hvad der fremadrettet skal ske med parkering.

### Sagsfremstilling

Teknisk Udvalg har bedt forvaltningen give en status på parkering i Vejle by. På mødet præsenteres et overblik over den nuværende situation og de strategier og handlinger på parkeringsområdet, som er italesat i Mobilitetsplan 2018-2030 og Grønt Visionstillæg til Mobilitetsplanen. Oplægget laves som et temaoplæg om parkering, og lægger op til en drøftelse af de fremadrettede indsatser på parkeringsområdet.

### Klima og resiliensvurdering

Ved at styre hvor parkering i byen sker og på hvilke vilkår, er det muligt at fremme grønnere transportformer såsom cykling, gang og kollektiv transport, og skabe bedre plads til grønne arealer, byliv og et attraktivt handelsmiljø.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** udvalget drøfter parkering i Vejle på baggrund af temaoplægget.

### Beslutning

Drøftet.